pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐมนตรีฯ สุริยะ ร่วมเป็นวิทยากรกิตติมศักดิ์บรรยายพิเศษ "ยุทธศาสตร์เศรษฐกิจไทย ภายใต้รัฐบาลผสม"
วันอังคารที่ 27 สิงหาคม 2562
รัฐมนตรีฯ สุริยะ ร่วมเป็นวิทยากรกิตติมศักดิ์บรรยายพิเศษ "ยุทธศาสตร์เศรษฐกิจไทย ภายใต้รัฐบาลผสม"
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ร่วมเป็นวิทยากรกิตติมศักดิ์ บรรยายพิเศษงาน Dinner Talk ภายใต้หัวข้อ ยุทธศาสตร์เศรษฐกิจไทย ภายใต้รัฐบาลผสม ณ สโมสรทหารบก
วันที่ 26 สิงหาคม 2562 เวลา 19.00 น. นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ร่วมเป็นวิทยากรกิตติมศักดิ์ บรรยายพิเศษงาน Dinner Talk ภายใต้หัวข้อ ยุทธศาสตร์เศรษฐกิจไทย ภายใต้รัฐบาลผสม จัดโดย สมาคมผู้สื่อข่าวเศรษฐกิจ โดยมี นางสาวสุธารัตน์ เกษร นายกสมาคมผู้สื่อข่าวเศรษฐกิจ ให้การต้อนรับ  ณ สโมสรทหารบก
รัฐมนตรีฯ สุริยะ กล่าวว่า กลไกสําคัญในการขับเคลื่อนอุตสาหกรรมของประเทศไทย ต้องได้รับความร่วมมือจากทุกภาคส่วน เพื่อให้เกิดการยกระดับผลิตภาพการผลิต ควบคู่ไปกับการกระจายรายได้ไปสู่เศรษฐกิจฐานราก และเป็นมิตรกับสิ่งแวดล้อม รวมทั้งเร่งขับเคลื่อนนโยบายให้เกิดผลในทางปฏิบัติอย่างเป็นรูปธรรมในทุกมิติ ทุกสาขา ทุกระดับ และทุกพื้นที่ทั่วประเทศ ภายใต้นโยบาย "5 เครื่องยนต์ขับเคลื่อนการพัฒนาอุตสาหกรรมที่สําคัญ ได้แก่ เครื่องยนต์แรก คือ การพัฒนาอุตสาหกรรมแห่งอนาคต (S-Curve) เพื่อให้เกิดอุตสาหกรรมใหม่ขึ้นในประเทศ เช่น อุตสาหกรรมรถยนต์ที่ขับเคลื่อนด้วยพลังงานไฟฟ้า (EV) เครื่องยนต์ที่ 2 คือ การยกระดับผู้ประกอบการ SMEs และ Startup ให้เติบโตและเข้มแข็งด้วยการยกระดับมาตรฐานผลิตภัณฑ์ เครื่องยนต์ที่ 3 คือ การพัฒนาอุตสาหกรรมเชิงพื้นที่ (Special Economic Zone) เพื่อยึดโยงการพัฒนาอุตสาหกรรมกับศักยภาพเชิงพื้นที่และกระจายรายได้ไปสู่ภูมิภาค โดยการขับเคลื่อนการพัฒนาเขตพัฒนาพิเศษภาคตะวันออก หรือ EEC และเขตเศรษฐกิจพิเศษชายแดน หรือ SEZ เครื่องยนต์ที่ 4 คือ การส่งเสริมการประกอบการที่เป็นมิตรต่อสังคมและสิ่งแวดล้อม (Social and Environment) โดยมุ่งเน้นปรับปรุงประสิทธิภาพการผลิตของสถานประกอบการผ่านโครงการ Factory 4.0 ยกระดับสถานประกอบการสู่การเป็นอุตสาหกรรมสีเขียว (Green Industry) และส่งเสริมการพัฒนาอุตสาหกรรมตามแนวคิดเศรษฐกิจหมุนเวียน (Circular Economy) และเครื่องยนต์ที่ 5 เครื่องยนต์สุดท้ายที่มีความสําคัญเป็นอย่างมาก คือ การปฏิรูปกระทรวงอุตสาหกรรมไปสู่ Smart Government โดยการเร่งนําระบบดิจิทัลมาใช้ในการบริการและปฏิบัติงานของกระทรวงอุตสาหกรรมในทุกมิติ เช่น ระบบการยื่นขอใบอนุญาตออนไลน์ ซึ่งการปฏิรูปนี้จะเกิดขึ้นทั่วประเทศภายในปีนี้
รัฐบาลไทย-ข่าวทำเนียบรัฐบาล-ปลัดกอบชัยฯ เยี่ยมชมและให้กำลังใจผู้ประกอบการ OTOP SMEs  ที่นำสินค้าอุปโภคบริโภคที่มีคุณภาพได้มาตรฐานมาจำหน่าย ภายใต้กิจกรรม "สปอ. ร่วมใจช่วยผู้ประกอบการไทย สู้ภัยโควิด"
วันจันทร์ที่ 15 มิถุนายน 2563
ปลัดกอบชัยฯ เยี่ยมชมและให้กําลังใจผู้ประกอบการ OTOP SMEs  ที่นําสินค้าอุปโภคบริโภคที่มีคุณภาพได้มาตรฐานมาจําหน่าย ภายใต้กิจกรรม "สปอ. ร่วมใจช่วยผู้ประกอบการไทย สู้ภัยโควิด"
ปลัดกอบชัยฯ เยี่ยมชมและให้กําลังใจผู้ประกอบการ OTOP SMEs  ที่นําสินค้าอุปโภคบริโภคที่มีคุณภาพได้มาตรฐานมาจําหน่าย ภายใต้กิจกรรม "สปอ. ร่วมใจช่วยผู้ประกอบการไทย สู้ภัยโควิด"
วันนี้ (15 มิ.ย. 63) นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วย นางวรวรรณ ชิตอรุณ รองปลัดกระทรวงอุตสาหกรรม นายเดชา จาตุธนานันท์ ผู้ตรวจราชการกระทรวงอุตสาหกรรม ให้เกียรติเยี่ยมชมและให้กําลังใจผู้ประกอบการ OTOP SMEs จากคณะกรรมการส่งเสริมการดําเนินงานพัฒนาประสิทธิภาพองค์กร กลุ่มที่ 1 (ภาคตะวันออก) ที่นําสินค้าอุปโภคบริโภคที่มีคุณภาพได้มาตรฐานมาจําหน่าย ภายใต้กิจกรรม "สปอ. ร่วมใจช่วยผู้ประกอบการไทย สู้ภัยโควิด" ในระหว่างวันที่ 15-19 มิถุนายน 2563 ณ บริเวณ ชั้น 1 อาคารสโมสรกระทรวงอุตสาหกรรม(อาคารนารายณ์)
รัฐบาลไทย-ข่าวทำเนียบรัฐบาล-ไม่ประมาท การ์ดอย่าตก
วันอาทิตย์ที่ 16 สิงหาคม 2563
ไม่ประมาท การ์ดอย่าตก
อยู่บ้าน หยุดเชื่อ เพื่อชาติ
สกมมุนา โหติ ผลูปปตติ ทุกการกระทํา ย่อมมีผล
รัฐบาลไทย-ข่าวทำเนียบรัฐบาล-รัฐบาลย้ำยังไม่อนุมัติบำเหน็จ 2 ขั้นให้แก่เจ้าหน้าที่ คสช. ชี้สื่อบางสำนักนำเสนอข่าวคลาดเคลื่อน พร้อมระบุเจ้าหน้าที่  ทุกคนทำงานทุ่มเทเสียสละ สมควรได้รับการดูแลอย่างเหมาะสม
วันเสาร์ที่ 16 มิถุนายน 2561
รัฐบาลย้ํายังไม่อนุมัติบําเหน็จ 2 ขั้นให้แก่เจ้าหน้าที่ คสช. ชี้สื่อบางสํานักนําเสนอข่าวคลาดเคลื่อน พร้อมระบุเจ้าหน้าที่  ทุกคนทํางานทุ่มเทเสียสละ สมควรได้รับการดูแลอย่างเหมาะสม
รัฐบาลย้ํายังไม่อนุมัติบําเหน็จ 2 ขั้นให้แก่เจ้าหน้าที่ คสช. ชี้สื่อบางสํานักนําเสนอข่าวคลาดเคลื่อน พร้อมระบุเจ้าหน้าที่  ทุกคนทํางานทุ่มเทเสียสละ สมควรได้รับการดูแลอย่างเหมาะสม
วันนี้ (16 มิถุนายน 2561) พลเอก ประยุทธ์ จันทร์โอชา นายกรัฐมนตรี กล่าวถึงกรณีที่สื่อมวลชนนําเสนอข่าว ครม.อนุมัติหลักการให้โควตาบําเหน็จประจําปี (2 ขั้น) นอกเหนือโควตาปกติกับเจ้าหน้าที่ คสช.จํานวน 600 คน ว่า ที่ประชุม ครม.ครั้งที่ผ่านมาเพียงแค่รับทราบข้อเสนอของ คสช. เท่านั้น โดยได้ให้ฝ่ายความมั่นคงและ คสช. กลับไปพิจารณาทบทวนเกี่ยวกับหลักเกณฑ์การพิจารณาให้บําเหน็จแก่ผู้ปฏิบัติงานใน คสช.ให้มีความเหมาะสมและเป็นธรรมอีกครั้งหนึ่ง จึงยังไม่ได้อนุมัติให้ดําเนินการตามที่เป็นข่าวแต่อย่างใด
"มีสื่อมวลชนเพียงไม่กี่สํานักที่นําเสนอข่าวนี้ ซึ่งเป็นข้อมูลที่ไม่ถูกต้อง ราวกับต้องการลดความน่าเชื่อถือของรัฐบาล อย่างไรก็ตามขอยืนยันว่า การเสนอขอรับบําเหน็จประจําปีเป็นการเสนอตามวงรอบปกติ โดยคสช. มีเจ้าหน้าที่ของรัฐจากส่วนราชการต่าง ๆ และบุคคลทั่วไปร่วมปฎิบัติงานเพื่อรักษาความสงบเรียบร้อยและเป็นไปตามโยบายที่รัฐบาลกําหนด
ซึ่งที่ผ่านมามีผลงานสําคัญหลายด้าน ทั้งการรักษาความสงบเรียบร้อยของบ้านเมือง การจัดระเบียบสังคม การรับเรื่องร้องทุกข์ช่วยเหลือประชาชนร่วมกับศูนย์ดํารงธรรม การสร้างความปรองดองสมานฉันท์ รวมทั้งการสนับสนุนการขับเคลื่อนนโยบายสําคัญของรัฐบาลเพื่อแก้ปัญหาเร่งด่วนของประเทศ เช่น ปัญหาไอยูยู ค้ามนุษย์ และการทุจริตคอร์รัปชัน"
นายกรัฐมนตรีเน้นย้ําว่า เจ้าหน้าที่เหล่านี้ปฎิบัติหน้าที่กระจายกันอยู่ทั่วประเทศ และต้องรับผิดชอบภาระงานหลายหน้าที่มากขึ้นนอกเหนือจากงานประจํา ก็ควรให้บําเหน็จตอบแทนบ้างตามความเหมาะสม เพื่อสร้างขวัญกําลังใจให้แก่ผู้ที่ทํางานด้วยความทุ่มเท เสียสละ และมีผลงานที่เด่นชัด แต่จะต้องคํานึงถึงความเป็นไปได้ของงบประมาณ มีรายละเอียดหลักเกณฑ์ที่รัดกุม ตลอดจน ใช้งบประมาณที่มีอยู่อย่างคุ้มค่าและมีประสิทธิภาพสูงสุด
-----------------------------------------------
รัฐบาลไทย-ข่าวทำเนียบรัฐบาล-ศธ.หารือกับประธานสภาจังหวัดฟุกุโอกะ ยกระดับความร่วมมือให้แน่นแฟ้นยิ่งขึ้น
วันพุธที่ 21 มีนาคม 2561
ศธ.หารือกับประธานสภาจังหวัดฟุกุโอกะ ยกระดับความร่วมมือให้แน่นแฟ้นยิ่งขึ้น
รมว.ศึกษาธิการ หารือกับประธานสภาจังหวัดฟุกุโอกะ ประเทศญี่ปุ่น เพื่อร่วมกันยกระดับการศึกษาทุกระดับ โดยเฉพาะโครงการ "โรงเรียนพี่โรงเรียนน้อง"
รมว.ศึกษาธิการ หารือกับประธานสภาจังหวัดฟุกุโอกะ ประเทศญี่ปุ่นเพื่อร่วมกันยกระดับการศึกษาทุกระดับโดยเฉพาะโครงการ "โรงเรียนพี่โรงเรียนน้อง"พร้อมเชิญชวนสถาบันการศึกษาที่มีศักยภาพสูง มาร่วมจัดการศึกษาโดยใช้หลักสูตรญี่ปุ่น เพื่อเป็นอีกหนึ่งต้นแบบของการผลิตกําลังคนตอบโจทย์ประเทศไทย 4.0 และความต้องการกําลังคนในพื้นที่ EEC
เมื่อวันจันทร์ที่ 19 มีนาคม 2561ณอาคารราชวัลลภ,นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ พร้อมด้วยนางวัฒนาพร ระงับทุกข์ รองปลัดกระทรวงศึกษาธิการ และ น.ส.นงศิลินี โมสิกะ ผู้อํานวยการสํานักความสัมพันธ์ต่างประเทศ สํานักงานปลัดกระทรวงศึกษาธิการ ให้การต้อนรับและหารือความร่วมมือด้านการศึกษากับนายอากิระ ฮิกุชิ ประธานสภาจังหวัดฟุกุโอกะ ประเทศญี่ปุ่น
นพ.ธีระเกียรติ เจริญเศรษฐศิลป์รมว.ศึกษาธิการกล่าวแสดงความยินดีที่ได้มีความร่วมมือด้านการศึกษาระหว่างไทย-ฟุกุโอกะ ทั้งในระดับประถมศึกษา มัธยมศึกษา และอาชีวศึกษา มาอย่างต่อเนื่อง โดยต้องการที่จะมีความร่วมมือให้แน่นเฟ้นมากขึ้นโดยใช้หลักสูตรญี่ปุ่น เป็นอีกหนึ่งต้นแบบของการผลิตกําลังคนตอบโจทย์การก้าวสู่ประเทศไทย 4.0 และตอบโจทย์ความต้องการกําลังคนในพื้นที่ EEC
จึงขอเชิญชวนให้สภาจังหวัดฟุกุโอกะ มาร่วมจัดการศึกษาทั้งระดับอาชีวศึกษาและอุดมศึกษา กับสถาบันการศึกษาของไทย เสมือนเรียนหลักสูตรเดียวกับที่ญี่ปุ่น อาทิ ใช้หลักสูตรญี่ปุ่น, ส่งเสริมการเรียนและฝึกประสบการณ์จริงในบริษัท สถานประกอบการ หรือโรงงานญี่ปุ่นในพื้นที่ EEC, จัดหาครูผู้สอนเป็นชาวญี่ปุ่น เป็นต้น โดยจะได้รับสิทธิประโยชน์ด้านภาษีสําหรับการดําเนินการดังกล่าวด้วย
นอกจากนี้ รมว.ศึกษาธิการ ได้กล่าวแสดงความยินดีในโอกาสที่จะมีการจัดตั้งสถานกงสุลไทย ณ จังหวัดฟุกุโอกะ ประเทศญี่ปุ่นอีกด้วย
นายอากิระ ฮิกุชิ ประธานสภาจังหวัดฟุกุโอกะกล่าวแสดงความยินดีเช่นกันที่จะมีการตั้งสถานกงสุลไทย ณ จังหวัดฟุกุโอกะ ซึ่งหวังเป็นอย่างยิ่งว่าจะมีความร่วมมือด้านบุคลากรและด้านเศรษฐกิจมากขึ้น ในส่วนของความร่วมมือด้านการศึกษา ถือว่าไทย-ฟุกุโอกะได้ดําเนินโครงการที่สําคัญ ๆ หลายส่วน โดยเฉพาะโครงการ "โรงเรียนพี่โรงเรียนน้อง" ระหว่างโรงเรียนมัธยมศึกษา สังกัดสํานักงานคณะกรรมการการศึกษาขั้นพื้นฐาน (สพฐ.) กับโรงเรียนในจังหวัดฟุกุโอกะ และมีความยินดีที่จะจัดการศึกษาร่วมกับไทยในพื้นที่ EEC อย่างเต็มที่
ทั้งนี้ ประธานสภาจังหวัดฟุกุโอกะได้เรียนเชิญ รมว.ศึกษาธิการ เดินทางเยือนจังหวัดฟุกุโอกะอย่างเป็นทางการด้วย
Written byอรพรรณ ฤทธิ์มั่น
Photo Creditอิทธิพล รุ่งก่อน
Rewriterนวรัตน์ รามสูต
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-พม. จัดประชุมพิจารณาร่างแรกรายงานความคืบหน้าผลการดำเนินงานป้องกันและปราบปรามการค้ามนุษย์ของประเทศไทย (Progress Report) ก่อนส่งให้สหรัฐอเมริกา
วันจันทร์ที่ 11 กุมภาพันธ์ 2562
พม. จัดประชุมพิจารณาร่างแรกรายงานความคืบหน้าผลการดําเนินงานป้องกันและปราบปรามการค้ามนุษย์ของประเทศไทย (Progress Report) ก่อนส่งให้สหรัฐอเมริกา
พม. จัดประชุมพิจารณาร่างแรกรายงานความคืบหน้าผลการดําเนินงานป้องกันและปราบปรามการค้ามนุษย์ของประเทศไทย (Progress Report) ก่อนส่งให้สหรัฐอเมริกา
วันนี้ (11 ก.พ. 62) เวลา 09.00 น. พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานการประชุมคณะอนุกรรมการเฉพาะกิจกํากับและติดตามการดําเนินงานป้องกันและปราบปรามการค้ามนุษย์ ครั้งที่ 7/2561-2562 โดยมี นางสาวอุษณี กังวารจิตต์ รองปลัดกระทรวงการพัฒนาสังคมและความมั่นคงของมนุษย์ และผู้แทนหน่วยงานที่เกี่ยวข้อง อาทิ สํานักงานอัยการสูงสุด สํานักงานศาลยุติธรรม กระทรวงยุติธรรม กระทรวงแรงงาน กรมสอบสวนคดีพิเศษ สํานักงานตํารวจแห่งชาติ กรมการปกครอง กระทรวงมหาดไทย และผู้ทรงคุณวุฒิฯลฯ จํานวนกว่า 60 คน เข้าร่วม ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
พลเอก อนันตพร กล่าวว่า กระทรวงการพัฒนาสังคมและความมั่นคงของมนุษย์ (พม.) ได้นํารายงานผลการดําเนินงานป้องกันและปราบปรามการค้ามนุษย์ของประเทศไทย ประจําปี 2561 หรือ TIP Report ฉบับภาษาไทยและภาษาอังกฤษ เสนอพลเอก ประยุทธ์ จันทร์โอชานายกรัฐมนตรี ได้ให้ความเห็นชอบเรียบร้อยแล้ว อีกทั้งกระทรวงการต่างประเทศ ได้นํารายงาน TIP Report ฉบับภาษาอังกฤษ ส่งให้สถานเอกอัครราชทูตสหรัฐอเมริกาประจําประเทศไทยเรียบร้อยแล้ว เพื่อนําไปพิจารณาจัดระดับประเทศไทยในรายงานสถานการณ์การค้ามนุษย์ของสหรัฐอเมริกาประจําปี 2562 ต่อไป ทั้งนี้ กระทรวงการต่างประเทศ สหรัฐอเมริกา ได้กําหนดรอบระยะเวลาในการขอรับข้อมูลจากประเทศต่างๆ เพื่อประกอบการจัดทํารายงานสถานการณ์การค้ามนุษย์ คือ ระหว่างเดือนเมษายนของปีก่อนการประเมินจนถึงเดือนมีนาคมของปีที่จะทําการประเมิน โดยในทางปฏิบัติที่ผ่านมา รัฐบาลไทยจะดําเนินการจัดทํารายงานความคืบหน้าผลการดําเนินงานป้องกันและปราบปรามการค้ามนุษย์ หรือ Progress Report ซึ่งเป็นผลการดําเนินงานสําคัญ 3 เดือน ในช่วงเดือนมกราคม - มีนาคม ของแต่ละปี ส่งให้สหรัฐอเมริกาเพิ่มเติมจากรายงาน T IP Report โดยที่ประชุมได้ร่วมกันพิจารณาร่าง Progress Report (1 มกราคม - 31 มีนาคม 2562) ซึ่งเป็นผลความคืบหน้าการดําเนินงาน 3 ด้านสําคัญ ประกอบด้วย 1) ด้านการดําเนินคดี 2) ด้านการคุ้มครอง และ 3) ด้านการป้องกัน โดยเฉพาะสถิติการจับกุมดําเนินคดีกับผู้กระทําผิดค้ามนุษย์ ความคืบหน้าการดําเนินคดีสําคัญจํานวนผู้เสียหายที่ได้รับการช่วยเหลือคุ้มครอง การจัดทํา Mobile Application for Victims รวมทั้งผลจากการเพิ่มประสิทธิภาพการบริหารจัดการแรงงานต่างด้าวและการตรวจแรงงาน
พลเอก อนันตพร กล่าวเพิ่มเติมว่า การประชุมครั้งนี้ ที่ประชุมฯ ได้มอบหมายให้ทุกหน่วยงานไปดําเนินการปรับปรุงข้อมูลการดําเนินงานให้เป็นปัจจุบัน โดยกระทรวง พม. ได้กําหนดจะนําร่างรายงาน Progress Report เสนอคณะกรรมการป้องกันและปราบปรามการค้ามนุษย์ ที่มีพลเอก ประวิตร วงษ์สุวรรณ รองนายกรัฐมนตรี เป็นประธาน พิจารณาภายในสัปดาห์สุดท้ายของเดือนกุมภาพันธ์ 2562และเสนอนายกรัฐมนตรีให้ความเห็นชอบก่อนส่งให้สหรัฐอเมริกาภายในต้นเดือนเมษายน 2562
รัฐบาลไทย-ข่าวทำเนียบรัฐบาล-ไทย-รัสเซียพร้อมร่วมมือระหว่างกันอย่างรอบด้าน เพื่อความเป็นพลวัตมากขึ้นในทุกมิติ
วันจันทร์ที่ 23 กันยายน 2562
ไทย-รัสเซียพร้อมร่วมมือระหว่างกันอย่างรอบด้าน เพื่อความเป็นพลวัตมากขึ้นในทุกมิติ
ไทย-รัสเซียพร้อมร่วมมือระหว่างกันอย่างรอบด้าน เพื่อความเป็นพลวัตมากขึ้นในทุกมิติ
วันนี้ (วันจันทร์ที่ 23 กันยายน 2562) เวลา 15.30 น. ณ ห้องรับรอง 1 ตึกบัญชาการ 1 ทําเนียบรัฐบาล นายเยฟเกนี โตมีฮิน (H.E. Mr. Evgeny Tomikhin) เอกอัครราชทูตสหพันธรัฐรัสเซียประจําประเทศไทย เข้าเยี่ยมคารวะ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ในโอกาสเข้ารับหน้าที่ สรุปสาระสําคัญ ดังนี้
รองนายกรัฐมนตรีแสดงความยินดีกับเอกอัครราชทูตฯ ในโอกาสเข้ารับตําแหน่ง และเน้นย้ําความพร้อมของรัฐบาลไทยในการทํางานร่วมกัน เพื่อเสริมสร้างความสัมพันธ์และผลประโยชน์ร่วมกันของทั้งสองประเทศ นอกจากนี้ รองนายกรัฐมนตรีชื่นชมบทบาทการส่งเสริมความสัมพันธ์ไทย-รัสเซียของเอกอัครราชทูตฯ พร้อมหวังว่าจะมีโอกาสให้การต้อนรับผู้แทนระดับสูงสุดของรัสเซียในการประชุมสุดยอดผู้นํา East Asia Summit (EAS) ที่ไทยจะเป็นเจ้าภาพในปีนี้
เอกอัครราชทูตฯ ขอบคุณรองนายกรัฐมนตรีที่ให้การต้อนรับ และยินดีที่ความสัมพันธ์ระหว่างไทย-รัสเซียแน่นแฟ้นมากขึ้นในทุกมิติ มั่นใจว่าภายใต้การนําของรองนายกรัฐมนตรีจะทําให้ความสัมพันธ์ระหว่างสองประเทศแน่นแฟ้นและเป็นรูปธรรมมากยิ่งขึ้น โดยเฉพาะในด้านสาธารณสุข การท่องเที่ยวและกีฬา และด้านคมนาคม
ทั้งสองฝ่ายยินดีที่ความร่วมมือระหว่างไทยและรัสเซียมีพลวัต โดยเฉพาะด้านสาธารณสุขและเวชภัณฑ์ที่มีความใกล้ชิดกันมากขึ้น โดยทั้งสองประเทศจะเป็นเจ้าภาพร่วมในการจัดการประชุม Meeting on Strengthening the Preparedness for Infectious Diseases with Pandemic Potential among EAS Participating Countries ระหว่างวันที่ 16-17 ตุลาคม 2562 ที่กรุงเทพฯ
โอกาสนี้ ทั้งสองได้หารือเกี่ยวกับความร่วมมือด้านอื่น ๆ ที่สําคัญ ได้แก่ ความร่วมมือด้านคมนาคม ขณะนี้ไทยอยู่ระหว่างการพัฒนาโครงการระบบรางทั่วประเทศ ซึ่งเป็นสาขาที่รัสเซียมีความเชี่ยวชาญ รองนายกรัฐมนตรีจึงได้ใช้โอกาสนี้เชิญชวนภาคเอกชนของรัสเซียที่มีความเชี่ยวชาญด้านระบบรางและรถไฟฟ้าเข้ามาลงทุนในไทย ในด้านการท่องเที่ยว ไทยและรัสเซียยินดีที่ได้ทราบว่า ในปี 2561 มีนักท่องเที่ยวรัสเซียเดินทางมาเยือนไทยเป็นจํานวนกว่าล้านคน ซึ่งมากเป็นอันดับ 1 ของนักท่องเที่ยวจากยุโรป นอกจากนี้ นักท่องเที่ยวไทยที่เดินทางไปรัสเซียก็มีจํานวนเพิ่มขึ้นอีกด้วย
รัฐบาลไทย-ข่าวทำเนียบรัฐบาล-รองนายกรัฐมนตรีเวียดนามยินดีสนับสนุนการดำรงตำแหน่งประธานอาเซียนของไทย พร้อมร่วมมือเพื่อพัฒนาอนุภูมิภาคและภูมิภาคอาเซียนให้เติบโตอย่างเข้มแข็ง
วันศุกร์ที่ 25 มกราคม 2562
รองนายกรัฐมนตรีเวียดนามยินดีสนับสนุนการดํารงตําแหน่งประธานอาเซียนของไทย พร้อมร่วมมือเพื่อพัฒนาอนุภูมิภาคและภูมิภาคอาเซียนให้เติบโตอย่างเข้มแข็ง
รองนายกรัฐมนตรีเวียดนามยินดีสนับสนุนการดํารงตําแหน่งประธานอาเซียนของไทย พร้อมร่วมมือเพื่อพัฒนาอนุภูมิภาคและภูมิภาคอาเซียนให้เติบโตอย่างเข้มแข็ง
วันนี้ (25 ม.ค. 2562) เวลา 16.00 น. นายฝ่าม บิ่งห์ มิงห์ (H.E. Mr. Pham Binh Minh) รองนายกรัฐมนตรีและรัฐมนตรีว่าการกระทรวงการต่างประเทศเวียดนาม เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ณ ห้องสีงาช้าง ตึกไทยคู่ฟ้า ทําเนียบรัฐบาล ภายหลังเสร็จสิ้นการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญการสนทนาดังนี้
นายกรัฐมนตรีแสดงความยินดีที่ได้พบกับรองนายกรัฐมนตรีเวียดนาม ในโอกาสการเดินทางเยือนไทยเพื่อเข้าร่วมการประชุมคณะกรรมาธิการร่วมว่าด้วยความร่วมมือทวิภาคี (JCBC) ไทย-เวียดนาม ครั้งที่ 3 และฝากความระลึกถึงไปยังนายเหวียน ซวน ฟุก นายกรัฐมนตรีเวียดนาม ซึ่งได้มีโอกาสพบปะกันหลายครั้งในการประชุมระดับภูมิภาคและระหว่างประเทศในช่วงที่ผ่านมา
ทั้งสองฝ่ายเห็นพ้องว่าผลสําเร็จของการประชุมดังกล่าวจะขยายความร่วมมือในฐานะหุ้นส่วนยุทธศาสตร์ให้เพิ่มมากขึ้น และพร้อมร่วมมือกันผลักดันประเด็นสําคัญต่างๆ ให้คืบหน้า ซึ่งจะเป็นประโยชน์ต่อทั้งสองประเทศและภูมิภาคโดยรวม พร้อมทั้งยินดีที่มีข้อริเริ่มจัดทําแผนปฏิบัติการเพื่อขยายความเป็นหุ้นส่วนยุทธศาสตร์ระหว่างกันในระยะที่ 2 ซึ่งจะเป็นแผนแม่บทที่ช่วยกําหนดทิศทางความสัมพันธ์ของไทยและเวียดนามในอีก 5 ปีข้างหน้า
ด้านเศรษฐกิจ นายกรัฐมนตรีเห็นว่าไทยและเวียดนามมีศักยภาพที่จะบรรลุเป้าหมายมูลค่าการค้า 20,000 ล้านดอลลาร์สหรัฐได้ภายในปี 2563 สําหรับด้านการลงทุน ปัจจุบันไทยมีมูลค่าการลงทุนสะสมในเวียดนามถึง 10,000 ล้านดอลลาห์สหรัฐ ทั้งนี้นายกรัฐมนตรีขอให้เวียดนามผลักดันการแก้ไขปัญหาต่างๆ เช่น การส่งออกรถยนต์ และการส่งออกผลไม้ของไทยไปเวียดนามให้สําเร็จ ซึ่งรองนายกรัฐมนตรีเวียดนามรับไปพิจารณาและยืนยันที่จะสนับสนุนการลงทุนของภาคเอกชนไทยในเวียดนามต่อไป
นายกรัฐมนตรีเห็นว่าไทยและเวียดนาม มีศักยภาพและสามารถเชื่อมโยงในหลายมิติ ทั้งทางบก ทางทะเล และโครงสร้างพื้นฐาน ซึ่งสามารถพัฒนาไปยังประเทศอื่นๆ ในภูมิภาค โดยเฉพาะในกลุ่ม ACMECS และกลุ่มประเทศลุ่มน้ําโขงให้เติบโตไปด้วยกัน รวมถึงด้านการท่องเที่ยวที่มีการไปมาหาสู่กันระหว่างกันมากขึ้น และสามารถพัฒนาเป็นการท่องเที่ยวแบบแพคเกจ เชื่อมโยงไปยังประเทศที่ 3 ด้วย
ด้านแรงงาน มีแรงงานเวียดนามที่ทํางานในประเทศไทยจํานวนมาก ซึ่งประเทศไทยจะผ่อนปรนให้แรงงานเวียดนามเข้ามาทํางานในประเทศไทยให้มากขึ้น อันจะช่วยสนับสนุนความเจริญเติบโตและการพัฒนาทางเศรษฐกิจของเวียดนาม
โอกาสนี้รองนายกรัฐมนตรีเวียดนามชื่นชมความสําเร็จของประเทศไทยในการแก้ไขปัญหาการทําประมงผิดกฎหมาย ขาดการรายงาน และไร้การควบคุม (IUU) ซึ่งนายกรัฐมนตรียินดีแลกเปลี่ยนประสบการณ์ในเรื่องการแก้ไขปัญหาดังกล่าวแก่เวียดนาม โดยไม่กี่วันที่ผ่านมารองนายกรัฐมนตรีและรัฐมนตรีว่าการกระทรวงกลาโหมของไทยซึ่งได้รับมอบหมายให้รับผิดชอบด้าน IUU ได้เยือนเวียดนามและมีการพูดคุยเรื่องนี้
ในตอนท้าย รองนายกรัฐมนตรีเวียดนามยินดีสนับสนุนการดํารงตําแหน่งประธานอาเซียนของไทยในปีนี้ และพร้อมที่จะร่วมมือกันเพื่อพัฒนาอนุภูมิภาคและภูมิภาคอาเซียนให้มีความเจริญเติบโตอย่างเข้มแข็ง มีความมั่นคง มั่งคั่งและยั่งยืนต่อไป
**************
รัฐบาลไทย-ข่าวทำเนียบรัฐบาล-ก.แรงงาน ลุยสถานศึกษา สร้างวัฒนธรรมความปลอดภัย
วันศุกร์ที่ 1 มิถุนายน 2561
ก.แรงงาน ลุยสถานศึกษา สร้างวัฒนธรรมความปลอดภัย
กระทรวงแรงงาน เดินหน้า Safety Thailand มุ่งเป้าสถานศึกษาทั่วประเทศ ร่วมสร้างวัฒนธรรมความปลอดภัยเชิงป้องกัน เน้นนักเรียน นักศึกษา และบุคลากรด้านการศึกษาต้องปลอดภัย พร้อมสร้างจิตสํานึกก่อนเข้าสู่วัยทํางาน
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) กล่าวว่า การดําเนินการ ด้านความปลอดภัยอาชีวอนามัย และสภาพแวดล้อมในการทํางานเป็นนโยบายที่กระทรวงแรงงาน โดย พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน ให้ความสําคัญและได้กําหนดเป็นนโยบายเร่งด่วน โดยมุ่งเน้นการขับเคลื่อนนโยบาย Safety Thailand ด้วยการตรวจและบังคับให้บังคับใช้กฎหมายอย่างจริงจังเพื่อลดอัตรา การประสบอันตรายจากการทํางาน คุ้มครองคนทํางานทุกคนให้มีความปลอดภัยและสุขภาพอนามัยดี นอกจากนี้ ยังได้เดินหน้าสร้างวัฒนธรรมความปลอดภัยในเชิงป้องกัน โดยเริ่มบ่มเพาะตั้งแต่วัยนักเรียน นักศึกษาในสถานศึกษาซึ่งจะเติบโตเป็นกําลังที่สําคัญของชาติในอนาคต อีกทั้งยังเป็นการเตรียมความพร้อมก่อนเข้าสู่ตลาดแรงงานโดยการให้ความรู้ สร้างความเข้าใจและความตระหนักจนเกิดเป็นวัฒนธรรมด้านความปลอดภัยในการทํางานในที่สุด
อธิบดี กสร. กล่าวต่อไปว่า กิจกรรมสถานศึกษาปลอดภัยเป็นการประสานความร่วมมือระหว่างภาครัฐและเอกชนตามแนวทางประชารัฐ โดยในปี 2561 นี้ จัดขึ้นภายใต้แนวคิด ความปลอดภัย คือภูมิคุ้มกันชีวิต ฝึกคิด ฝึกทํา ตั้งแต่วันนี้ โดยเชิญชวนสถานศึกษาทั่วประเทศตั้งแต่ระดับอนุบาลจนถึงอุดมศึกษา รวมถึงการศึกษานอกโรงเรียนเข้าร่วมกิจกรรม โดยสามารถสมัครได้ตั้งแต่วันนี้จนถึง 29 มิถุนายน 2561 สถานศึกษาที่ผ่านเกณฑ์ การประเมิน จะได้รับโล่รางวัลและเกียรติบัตรเพื่อยกย่องว่าสถานศึกษาของท่านเป็นต้นแบบที่ดีในการดําเนินการความปลอดภัยให้กับนักเรียน นักศึกษาและบุคลากรในสถานศึกษา สําหรับหลักเกณฑ์ ข้อกําหนดและรายละเอียดอื่น ๆ สามารถสอบถามได้ที่ กองความปลอดภัยแรงงาน โทรศัพท์ 0 2448 9128 ต่อ 709 หรือติดตามจากเว็บไซต์ www.oshthai.org
รัฐบาลไทย-ข่าวทำเนียบรัฐบาล-"ศาสตร์พระราชาจะดำรงอยู่กับลูกหลานตลอดไป" ที่ รร.ไชยฉิมพลีวิทยาคม
วันอังคารที่ 7 พฤศจิกายน 2560
"ศาสตร์พระราชาจะดํารงอยู่กับลูกหลานตลอดไป" ที่ รร.ไชยฉิมพลีวิทยาคม
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ เยี่ยมเยียนพบปะสนทนากับผู้บริหาร คณาจารย์ นักเรียนโรงเรียนไชยฉิมพลีวิทยาคม และบรรยายพิเศษ เรื่อง ‘ศาสตร์พระราชาจะดํารงอยู่กับลูกหลานตลอดไป และโครงการการใช้ภาษาต่างประเทศ
เมื่อวันที่ 6 พฤศจิกายน 2560 ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ เยี่ยมเยียนพบปะสนทนากับผู้บริหาร คณาจารย์ นักเรียนโรงเรียนไชยฉิมพลีวิทยาคม และบรรยายพิเศษ เรื่อง ‘ศาสตร์พระราชาจะดํารงอยู่กับลูกหลานตลอดไป และโครงการการใช้ภาษาต่างประเทศ (Diplomatic Language, ภาษาทางการทูต)' ณ หอประชุมโรงเรียนไชยฉิมพลีวิทยาคม เขตภาษีเจริญ
"ขอให้ลูกหลานช่วยกันสืบสานพระราชปณิธาน 'สถานศึกษาคุณธรรม'ตามที่กระทรวงศึกษาธิการได้ดําเนินโครงการโรงเรียนคุณธรรมในสถานศึกษาทุกสังกัดทั่วประเทศ ซึ่งมีกรอบแนวคิดที่สําคัญ 5 ประการ คือ ความพอเพียง ความกตัญญู ความซื่อสัตย์ ความรับผิดชอบ และอุดมการณ์คุณธรรมจริยธรรม
อีกทั้งขอให้น้อมนําศาสตร์พระราชาในเรื่องของความซื่อสัตย์สุจริต ความเพียร ความรู้-รัก-สามัคคี และเข้าใจ-เข้าถึง-พัฒนา รวมทั้งพระบรมราโชบายด้านการศึกษาของสมเด็จพระเจ้าอยู่หัวมหาวชิราลงกรณ บดินทรเทพยวรางกูร รัชกาลที่ 10 ว่าด้วยความเป็นนักการศึกษาที่ดี การมีทัศนคติที่ดีต่อกัน มาเป็น 'เข็มทิศชีวิต' ทั้งในด้านการเรียน การทํางาน และการดํารงชีวิต อันจะนําพาทั้งตนเอง โรงเรียน องค์กร และสังคมสู่ความเจริญและสามารถพัฒนาการศึกษาไปสู่ความเป็นเลิศได้
นอกจากนี้ ขอแนะนําให้ลูกหลานนําวิธีการพูดทางการทูต ที่มีความสุภาพ ไพเราะ อ่อนโยน "ไปปรับใช้ เพื่อช่วยให้การสื่อสารมีประสิทธิภาพและประทับใจผู้ฟัง" เพราะลักษณะวิธีการพูดทางการทูตนั้น วิชาชีพอื่นก็สามารถนําไปใช้ได้ สิ่งสําคัญอยู่ที่เราต้องคิดก่อนพูด ตลอดจนขอให้ร่วมกันใช้ Social Media อย่างสร้างสรรค์ ไม่ใส่ร้ายป้ายสีใคร สิ่งใดที่ไม่ใช่เรื่องของเรา ก็ไม่จําเป็นต้องโพสต์แสดงความคิดเห็นหรือว่ากล่าวใคร"
กลุ่มประชาสัมพันธ์ สํานักงานรัฐมนตรี
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2561 ระหว่างวันที่ 28 กันยายน–4 ตุลาคม 2561 พบการกระทำผิด จำนวน 343 คดี คิดเป็นเงินค่าปรับ 5.27 ล้านบาท
วันศุกร์ที่ 5 ตุลาคม 2561
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2561 ระหว่างวันที่ 28 กันยายน–4 ตุลาคม 2561 พบการกระทําผิด จํานวน 343 คดี คิดเป็นเงินค่าปรับ 5.27 ล้านบาท
กรมสรรพสามิตดําเนินมาตรการเชิงรุกในการป้องกันและปราบปรามสินค้าผิดกฎหมายสรรพสามิต เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต
นางสดศรี พงศ์อุทัย รองอธิบดีกรมสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิตพื้นที่ทั่วประเทศ พร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ถูกต้องตามกฎหมาย เนื่องจากการบริโภคสินค้าที่หลีกเลี่ยงภาษีจะเป็นอันตรายและส่งผลเสียต่อสุขภาพมากกว่าสินค้าโดยทั่วไป
จากผลการตรวจค้นและจับกุมผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 โดยผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2561 (ระหว่างวันที่ 28 กันยายน – 4 ตุลาคม 2561) พบว่ามีการกระทําผิด จํานวน 343 คดี คิดเป็นเงินค่าปรับ 5.27 ล้านบาท โดยแยกเป็น
- สุรา จํานวน 207 คดี คิดเป็นเงินค่าปรับ 1.62 ล้านบาท
- ยาสูบ จํานวน 77 คดี คิดเป็นเงินค่าปรับ 1.69 ล้านบาท
- ไพ่ จํานวน 16 คดี คิดเป็นเงินค่าปรับ 0.13 ล้านบาท
- น้ํามันและผลิตภัณฑ์น้ํามัน จํานวน 11 คดี คิดเป็นเงินค่าปรับ 0.32 ล้านบาท
- น้ําหอม จํานวน 2 คดี คิดเป็นเงินค่าปรับ 0.01 ล้านบาท
- รถจักรยานยนต์ จํานวน 23 คดี คิดเป็นเงินค่าปรับ จํานวน 0.33 ล้านบาท
- สินค้าอื่น ๆ จํานวน 7 คดี รวมเป็นเงินค่าปรับ 1.17 ล้านบาท
โดยมีของกลางแยกเป็นน้ําสุรา จํานวน 511.780 ลิตร ยาสูบ จํานวน 4,051 ซอง ไพ่ จํานวน 548 สํารับ น้ํามันและผลิตภัณฑ์น้ํามัน จํานวน 22,515 ลิตร น้ําหอม จํานวน 82 ขวด รถจักรยานยนต์ จํานวน 21 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต โทร/โทรสาร 0 2241 4778
รัฐบาลไทย-ข่าวทำเนียบรัฐบาล-ศธ.ประกาศปรับลดเวลาและวันทำงานของข้าราชการ 50% ตั้งแต่วันที่ 20 พ.ค.63 เป็นต้นไป [กระทรวงสาธารณสุข]
วันอังคารที่ 19 พฤษภาคม 2563
ศธ.ประกาศปรับลดเวลาและวันทํางานของข้าราชการ 50% ตั้งแต่วันที่ 20 พ.ค.63 เป็นต้นไป [กระทรวงสาธารณสุข]
ศธ.ประกาศปรับลดเวลาและวันทํางานของข้าราชการ 50% ตั้งแต่วันที่ 20 พ.ค.63 เป็นต้นไป
(18 พฤษภาคม 2563) รัฐมนตรีว่าการกระทรวงศึกษาธิการ ลงนามในประกาศกระทรวงศึกษาธิการ เรื่อง การปรับลดเวลาและวันทํางานของกระทรวงศึกษาธิการ ฉบับ 2 โดยมีสาระสําคัญดังนี้
ข้อ 1ผู้บริหารระดับสูง ผู้บริหารระดับต้น ผู้อํานวยการระดับสูง และผู้อํานวยการระดับต้นหรือเทียบเท่า และผู้อํานวยการกลุ่ม/กอง/ฝ่าย ให้มาปฏิบัติงาน ณ สถานที่ทํางานตามปกติ
ข้อ 2ให้ผู้บริหารแต่ละหน่วยงาน มอบหมายงานให้บุคลากรในสังกัดปฏิบัติงานที่บ้านตามความเหมาะสม และส่งเสริมให้ใช้ระบบอินเทอร์เน็ต เช่น ประชุมทางไกล เป็นต้น โดยเปิดเครื่องมือสื่อสารเพื่อให้สามารถติดต่อได้ตลอดเวลา และให้ทุกหน่วยงานจัดบุคลากรสําหรับวันมาปฏิบัติงาน ณ สถานที่ทํางานจํานวน 50% ของบุคลากรทั้งหมดเมื่อรวมกับบุคลากรตามข้อ 1 แล้ว
ข้อ 3ให้ผู้บริหารแต่ละหน่วยงานกําหนดวิธีการที่ชัดเจน และเหมาะสมในการมอบหมายงานให้บุคลากรในสังกัดปฏิบัติงานที่บ้าน รวมถึงการรายงานผลที่ปฏิบัติไปในช่วงที่ไม่ได้มาปฏิบัติงาน ณ สถานที่ทํางาน โดยคํานึงถึงเป้าหมายการดําเนินงานของงานที่ได้รับมอบหมายเป็นสําคัญ และกําหนดตารางการทํางานของบุคลากรในสังกัด หมุนเวียนกันมาปฏิบัติงานตามข้อ 2
ทั้งนี้ ตั้งแต่วันที่ 20 พฤษภาคม 2563 เป็นต้นไป
นายณัฎฐพล ทีปสุวรรณ
รัฐมนตรีว่าการกระทรวงศึกษาธิการ